**ΑΝΑΚΟΙΝΩΣΗ**

**Ανακοίνωση Εθνικής Συνομοσπονδίας Ατόμων με Αναπηρία**

**Εγκύκλιος για τις διατάξεις των άρθρων 10, 25, 29 και 46 του ν. 4331/2015**

Συγκεκριμένα για το Άρθρο 10:

Με την παρ. 1 του άρθρου 10 του ανωτέρω νόμου αντικαθίσταται η περίπτωση δ΄ της παραγράφου 5 του άρθρου 27 του ν.1902/1990 (ΦΕΚ 138, Α΄), η οποία αφορά στη συνταξιοδότηση των ασφαλισμένων λόγω αναπηρίας με προϋπάρχουσα της υπαγωγής στην ασφάλιση αναπηρία, ενώ με την παράγραφο 2 του ίδιου άρθρου καταργείται το άρθρο 9 του ν.3863/2010 (ΦΕΚ 115, Α΄).

Ειδικότερα:

Η παράγραφος 1 του άρθρου 10 του ν. 4331/2015, με την οποία αντικαθίσταται η περίπτωση δ΄ της παραγράφου 5 του άρθρου 27 του ν.1902/1990, προβλέπει ότι ο ασφαλισμένος θεωρείται ανάπηρος ή μερικά ανάπηρος κατά την έννοια των προηγούμενων εδαφίων, έστω και αν η πάθηση ή βλάβη ή εξασθένηση σωματική ή πνευματική είναι προγενέστερη της υπαγωγής του στην ασφάλιση, εφόσον όμως η μεταγενέστερη της ασφάλισης αναπηρία φθάνει τουλάχιστον το 40% της κατά περίπτωση αναπηρίας.

Με την παράγραφο 2 του άρθρου 10 του ν. 4331/2015 καταργείται το άρθρο 9 του ν.3863/2010, που αφορά στην προϋπάρχουσα αναπηρία.

Ολόκληρη η εγκύκλιος.

**Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ.** [**www.esaea.gr**](http://www.esaea.gr) **και** [**www.esamea.gr**](http://www.esamea.gr) **.**